વેરાવળ તાલુકાના કુકરાશ ગામના યુવાનનું બે દિવસ પહેલ મળી આવેલ શંકાસ્‍પદ મૃતદેહની તપાસમાં ચોકાવનારી ઓનર કીલીંગની હકકીત બહાર આવી છે. જેમાં મૃતક યુવાનને તેની પ્રેમીકાના ભાઇ સહિતના પાંચ શખ્‍સોએ માર મારી મોતને ઘાટ ઉતારી દીઘેલ હોવાની વિગતો બહાર આવતા પોલીસે પ્રેમીકા યુવતિના ભાઇ સહિત ત્રણની ગતમોડીરાત્રીના ઘરપકડ કરી ત્રણ દિવસના રીમાંડ પર લીઘેલ છે. જયારે ફરાર બે આરોપીઓને પકડી પાડવા તપાસ હાથ ઘરાયેલ છે.